સુરત ઃ પ્રસૂતાએ હોસ્પીટલ કેમ્પસમાં બાળકીને જન્મ આપ્યો
- ડોકટરોની સારવાર મળતા બંને તંદુરસ્તી સારી
- રીક્ષામાં લાવવામાં આવ્યા હતા
સુરત, તા.7 એપ્રિલ, 2012
સુરત ખાતે એક મહિલાને પ્રસૂતીની પીડા ઉપડતા તે હોસ્પીટલમાં દાખલ થાય તે પહેલા જ પ્રસૂતી થઇ હતી અને હોસ્પીટલ કેમ્પસમાં જ બાળકીને જન્મ આપ્યો હતો. સુરત નવી સિવિલ હોસ્પિટલ ખાતે પ્રસૂતા રિક્ષામાં ગાયનેક વોર્ડમાં દાખલ થવા આવી હતી પરંતુ તેને પ્રસૂતીની પીડા ઉપડતા તે જેવી રીક્ષામાંથી ઉતરી એવી તરત જ પ્રસૂતી થઇ હતી અને તાત્કાલિક ડોકટરોની સારવાર મળી ગઇ હતી અને તંદુરસ્ત બાળકીને જન્મ આપ્યો હતો.
પ્રાપ્ત વિગતો અનુસાર સુરતના શ્રમજીવી વિસ્તારમાં રહેતા 25 વર્ષીય સંગીતાબેન કનુભાઇ પારઘીને પ્રસૂતીની પીડા ઉપડતા તેમને રીક્ષામાં સુરત નવી સિવિલ હોસ્પીટલ ખાતે લઇ જવાયા હતા. જેમાં રીક્ષા કેમ્પસમાં પહોંચતા જ તેમને પ્રસૂતિ થઇ હતી.